महात्मा गांधी की हत्या के बाद पुलिस से बचने के क्रम में भी अटल को इस शहर की घुमावदार गलियों में ही सुरक्षित स्थान मिला. उन्होंने दुग्ध विनायक मोहल्ले में संघ से जुड़े डा राजाराम द्रविड़ के मकान में आश्रय लिया. इसके बाद वे वहां कई महीनों तक रहे. पुरबिया भाषा में ऐसे काम को फरारी काटना कहा जाता है. ऐसे में अगर बनारस के चिर परिचित अंदाज में कहें तो उस मोहल्ले और उसके आसपास के मोहल्ले वाले भी बड़े गर्व से कहते नहीं थकते थे कि 'इंहा अटल जी फरारी कटले हउअन.'